Сярод гарадскіх сярэдніх школ па колькасці атрыманых узнагарод лідзіруюць школы № 13 і № 10 Жлобіна, №№ 8, 17 Гомеля, № 2 Рэчыцы, № 10 Светлагорска. На жаль, змяншаецца колькасць прызёраў абласнога этапу алімпіяды з сельскіх школ. Гэтая тэндэнцыя назіраецца ўжо некалькі гадоў запар. Чаму так адбываецца і як выпраўляць сітуацыю — сёння адна з прыярытэтных задач, якую ставіць перад сабой і педагогамі вобласці кіраўніцтва. Разам з тым выклікаюць радасць і павагу тыя вясковыя школы, навучэнцы якіх не толькі прынялі ўдзел у алімпіядзе па прадметах, але і сталі пераможцамі. Гэта школьнікі з Уваравіцкай сярэдняй школы Буда-Кашалёўскага раёна, Брылеўскай, Яромінскай, Цярэшкавіцкай, Урыцкай сярэдніх школ Гомельскага раёна, Бабровіцкай сярэдняй школы, Крукавіцкага дзіцячага сада — сярэдняй школы Калінкавіцкага раёна, Букчанскага дзіцячага сада — сярэдняй школы Лельчыцкага і Брынёўскага дзіцячага сада — сярэдняй школы Петрыкаўскага раёнаў, Балатнянскай, Доўскай, Стаўпнянскай сярэдніх школ Рагачоўскага раёна.